b'\n_START_ARTICLE_\nThe Times of India\n_START_SECTION_\nHistoria\n_START_PARAGRAPH_\nLehti perustettiin 3. marraskuuta 1838 nimell\xc3\xa4 The Bombay Times and Journal of Commerce ja se oli suunnattu L\xc3\xa4nsi-Intian brittil\xc3\xa4isille asukkaille. The Bombay Times and Journal of Commerce -lehte\xc3\xa4 julkaistiin sunnuntaisin ja keskiviikkoisin. Lehti sis\xc3\xa4lsi uutisia Euroopasta, Amerikasta ja Intiasta, ja sit\xc3\xa4 toimitettiin Intian ja Euroopan v\xc3\xa4lill\xc3\xa4 s\xc3\xa4\xc3\xa4nn\xc3\xb6llisten h\xc3\xb6yrylaivareittien avulla. 1860 lehte\xc3\xa4 alettiin julkaista joka p\xc3\xa4iv\xc3\xa4 ja vuotta my\xc3\xb6hemmin 1861 se otti k\xc3\xa4ytt\xc3\xb6\xc3\xb6n nykyisen nimens\xc3\xa4. 1800-luvulla lehdell\xc3\xa4 oli 800 ty\xc3\xb6ntekij\xc3\xa4\xc3\xa4 ja suuri levikki Intiassa ja Euroopassa. Alun perin lehti oli brittien omistama ja valvoma. Viimeinen brittil\xc3\xa4inen p\xc3\xa4\xc3\xa4toimittaja Ivor S. Jehu erosi teht\xc3\xa4v\xc3\xa4st\xc3\xa4\xc3\xa4n vuonna 1950.'